CELEX: 32004D0217
Language: lt
Date: 1078099200000
Title: 2004 m. kovo 1 d. Komisijos sprendimas, patvirtinantis medžiagų, kurių apyvarta ar naudojimas gyvūnų mitybai uždraustas, sąrašą (pranešta dokumentu Nr. C(2004) 583)tekstas svarbus EEE

Svarbus teisinis pranešimas

|

32004D0217

Oficialusis leidinys L 067 , 05/03/2004 p. 0031 - 0033

		Komisijos sprendimas2004 m. kovo 1 d.patvirtinantis medžiagų, kurių apyvarta ar naudojimas gyvūnų mitybai uždraustas, sąrašą(pranešta dokumentu Nr. C(2004) 583)(tekstas svarbus EEE)(2004/217/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1996 m. balandžio 29 d. Tarybos direktyvą 96/25/EB dėl pašarinių žaliavų apyvartos, iš dalies pakeičianti Direktyvas 70/524/EEB, 74/63/EEB, 82/471/EEB ir 93/74/EEB ir panaikinanti Direktyvą 77/101/EEB [1], ypač į jos 11 straipsnį b punktą,kadangi:(1) Komisijos sprendimu 91/516/EEB [2] buvo nustatytas uždraustų dėti į kombinuotuosius pašarus sudedamųjų dalių sąrašas, vadovaujantis 1979 m. balandžio 2 d. Tarybos direktyva 79/373/EEB dėl prekybos kombinuotaisiais pašarais [3]. Šiame sprendime nustatytas draudimas neapima tokių dedamų į pašarus sudedamųjų dalių prekybos arba tiesioginio jų kaip pašarų naudojimo. Sudedamųjų dalių sąrašas buvo keičiamas kelis kartus.(2) Europos Parlamento ir Tarybos direktyvoje 2000/16/EB [4] numatyta, kad remiantis Direktyva 96/25/EB, turėtų būti sudarytas sąrašas medžiagų, prekyba kuriomis ar naudojimas vietoje pašarų būtų uždraustas ir kuri pakeistų Sprendimą 91/516/EEB taip, kad jame būtų nustatyti bendrieji draudimų principai ir jie galiotų tiek sudedamųjų dalių dėjimui į pašarines žaliavas, tiek jų dėjimui į kombinuotuosius pašarus.(3) Todėl, siekiant užtikrinti, kad pašarinės žaliavos atitiktų Direktyvos 96/25/EB 3 straipsnyje nustatytus saugumo reikalavimus, buvo sudarytas sąrašas, kuris pakeis Sprendime 91/516/EEB pateiktą sąrašą.(4) Kai kurie apribojimai ar draudimai jau yra nustatyti Bendrijos teisės aktuose, ypač 2001 m. gegužės 22 d. Europos Parlamento ir Tarybos reglamente (EB) Nr. 999/2001, nustatančiame tam tikrų užkrečiamųjų spongiforminių encefalopatijų prevencijos, kontrolės irlikvidavimo taisykles [5] ir 2002 m. spalio 3 d. Europos Parlamento ir Tarybos reglamente (EB) Nr. 1774/2002, nustatančiame sveikatos taisykles gyvūninės kilmės šalutiniams produktams, neskirtiems vartoti žmonėms [6]. Todėl šių apribojimų ar draudimų nereiktų kartoti sąraše medžiagų, prekyba kuriomis ar naudojimas gyvūnų mitybai uždraustas.(5) Siekiant Bendrijos teisės aktų aiškumo, Sprendimas 91/516/EEB turėtų būti panaikintas ir pakeistas šiuo sprendimu.(6) Šiame sprendime nurodytos priemonės atitinka Maisto grandinės ir gyvūnų sveikatos nuolatinio komiteto nuomonę,NUSPRENDĖ:1 straipsnisŠis sprendimas taikomas nepažeidžiant Europos Parlamento ir Tarybos reglamentų (EB) Nr. 999/2001 ir (EB) Nr. 1774/2002.2 straipsnisPriede išvardytų medžiagų apyvarta ar naudojimas gyvūnų mitybai yra uždraustas.3 straipsnisSprendimas 91/516/EEB yra panaikinamas.Nuorodos į panaikintąjį sprendimą suprantamos kaip nuorodos į šį sprendimą.4 straipsnisŠis sprendimas taikomas nuo 2004 m. kovo 25 d.5 straipsnisŠis sprendimas skirtas valstybėms narėms.Priimta Briuselyje, 2004 m. kovo 1 d.Komisijos varduDavid ByrneKomisijos narys[1] OL L 125, 1996 5 23, p. 35; Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 203 5 16, p. 1).[2] OL L 281, 1991 10 9, p. 23; Sprendimas su paskutiniais pakeitimais, padarytais Sprendimu 2000/285/EB (OL L 94, 2000 4 14, p. 43).[3] OL L 86, 1979 4 6, p. 30; Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16. p. 36).[4] OL L 105, 2000 5 3, p. 36.[5] OL L 147, 2001 5 31, p. 1; Reglamentas su paskutiniais pakeitimais, padarytais Komisijos reglamentu (EB) Nr. 2245/2003 (OL L 333, 2003 12 20, p. 28.[6] OL L 273, 2002 10 10, p. 1; Reglamentas su paskutiniais pakeitimais, padarytais Komisijos reglamentu (EB) Nr. 808/2003 (OL L 117, 2003 5 13, p. 1).--------------------------------------------------PRIEDASMedžiagų, kurių apyvarta ar naudojimas gyvūnų mitybai uždraustas, sąrašasŠių medžiagų apyvarta ar naudojimas gyvūnų mitybai yra uždraustas:1. Fekalijos, šlapimas bei atskirtas virškinamojo trakto turinys, gautas ištuštinus ar pašalinus virškinamojo trakto turinį, nežiūrint į tai, ar šios medžiagos buvo kaip nors apdorotos ar pridėta kokių nors priemaišų.2. Rauginimo medžiagomis apdirbti kailiai, įskaitant jų atliekas.3. Sėklos ir kita augalų dauginamoji medžiaga, kuri po derliaus nuėmimo buvo atitinkamai apdorota su augalų apsaugai skirtais produktais tam skirtam tikslui (dauginimui) bei gauti šalutiniai produktai.4. Mediena, įskaitant pjuvenas ar kitus iš medienos, apdorotos su medienos konservantais kaip apibrėžta Europos Parlamento ir Tarybos direktyvos 98/8/EB V priede [1], gautus produktus.5. Visokios atliekos, gautos įvairiuose miesto, namų ar pramoninių nuotekų, kaip apibrėžta Tarybos direktyvos 91/271/EEB 2 straipsnyje [2],valymo proceso etapuose, nežiūrint, ar šios atliekos toliau perdirbamos bei neatsižvelgiant į nuotekų kilmę [3].6. Kietosios miesto atliekos [4], tokios kaip buitinės atliekos.7. Žemės ūkio pramonės produktų pakuotės ir pakuočių dalys.[1] 1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p.1).[2] 1991 m. gegužės 21 d. Tarybos direktyva 91/271/EEB dėl miesto nuotekų valymo (OL L 135, 1991 5 30, p. 40).[3] Terminas "nuotekos" neapima "gamybos procese naudojamo vandens", t. y. vandens iš nepriklausomų vidaus vandentiekio vamzdynų, įrengtų maisto ar pašarų pramonės įmonėse; imant iš šių vamzdynų vandenį, jis negali būti naudojamas gyvūnų mitybai, jeigu tai nėra sveikas ir švarus vanduo, kaip apibrėžta 1998 m. lapkričio 3 d. Tarybos direktyvos 98/83/EB dėl žmonėms vartoti skirto vandens kokybės 4 straipsnyje. Žuvies pramonės įmonėse savarankiški vidaus vandentiekiai dar gali būti aprūpinami švariu jūros vandeniu, kaip apibrėžta 1991 m. liepos 22 d. Tarybos direktyvos 91/493/EEB, nustatančios sveikatos reikalavimus, reglamentuojančius žuvininkystės produktų gamybą ir jų tiekimą į rinką, 2 straipsnyje. Gamybai naudojamas vanduo negali būti naudojamas gyvūnų mitybai, jeigu jame nėra pašarinių ar maisto medžiagų ir jei tas vanduo yra techniškai neišvalytas nuo valymo ir dezinfekavimo ar kitokių medžiagų, kurių buvimo vandenyje nenumato gyvūnų mitybą reglamentuojantys teisės aktai.[4] Terminas "kietosios miesto atliekos" neapima viešojo maitinimo atliekų, apibrėžtų Reglamente (EB) Nr. 1774/2002.--------------------------------------------------